carohd/mindhelper huggingface dataset:
Jeg har skiftet skole, men jeg føler ikke, at jeg har nogen tætte venner
Kategori: Ensomhed
K\u00f8n: Pige
Alder: 15
Dato: 2018-03-12T18:31:18.000Z

Sp\u00f8rgsm\u00e5l:
Nogle gange i skolen bliver jeg ked af det, fordi jeg ikke føler at jeg har nogen tætte venner.
Det er måske fordi jeg skiftede skole for 5 måneder siden. På min gamle skole har jeg tætte venner. Jeg skiftede skole, fordi jeg ikke lærte så meget pga. larm:-(
Mit humør svinger bare så meget! Jeg føler mig ikke normal, fordi jeg er så følsom!
Hvad kan jeg gøre?

Svar:
Det er ikke rart at høre, at du føler, at du ikke har nogen tætte venner. Og at du derfor bliver ked af det oppe i skolen. Men hvor er det flot, at du skriver herind og fortæller, hvordan du har det. Det er nemlig en rigtig god ting at søge hjælp, når man har det svært.


Du er modig, er du
Det er virkelig sejt, at du skiftede skole, fordi du kunne mærke, at du ikke lærte så meget. Især når du har så gode venner på din gamle skole. Det viser, at du er modig. Og den egenskab kan du bruge nu her i din nye klasse til at få nye venner.


Der er intet galt med dig
Bare rolig, du er helt normal. Det er rigtig almindeligt, at ens humør kan svinge helt vildt, når man er i sådan en situation, som du er i. Nogle dage kan man måske føle, at det går ret fint. Og andre dage kan man blive mega ked af det, fordi man føler sig alene og savner sin gamle klasse. Men der er intet galt med dig. Sådan kan det bare være at skifte skole.


Det skal nok komme
Du skriver, at du skiftede skole for 5 måneder siden. Og at du tror, at det måske er derfor, at du ikke føler, at du har nogen tætte venner. Det tror jeg faktisk godt, at du kan have ret i. Du er stadig den nye i klassen. Og det er ikke underligt, at det tager noget tid at komme ind i den nye klasse og få nogle tætte venner. Så det er rigtig vigtigt, at du giver det tid og tror på, at det nok skal komme. Du skal bare blive ved med at være sammen med dem fra din nye klasse og snakke med dem i frikvartererne. Det tager tid at opbygge tætte venskaber.


Du kan godt gøre noget selv
Hvis du gerne vil have nogle råd til, hvad du kan gøre, kan du prøve at kigge på vores artikler. Vi har en artikel omkring tips til at bryde med ensomheden. Og så har vi en guide til at lære nye mennesker at kende. Jeg tænker, at der er en del, du kan bruge.


Snak med dine forældre
Til sidst vil jeg råde dig til at snakke med dine forældre om, hvordan det går i din nye klasse. Det er rigtig vigtigt, at dine forældre ved, hvordan du går og har det. På den måde kan de hjælpe dig bedst muligt. Støtten fra ens forældre er nemlig guld værd, når man har det rigtig svært. De kender dig og ønsker bare, at du har det så godt som muligt. Så hvis der bliver brug for, at der skal snakkes med nogle lærere eller forældre til nogle af dem i klassen, så kan de gøre det.


Virker det som en stor ting at sige, kan du altid skrive et brev til dem, som du kan give dem. Det kan fx være det, du har skrevet her til mig.


Jeg håber, at du snakker med dine forældre. Og så husk: Giv det tid. Tætte venskaber tager tid at opbygge, men det skal nok komme med tiden.
Jeg frygter, at jeg bliver helt alene, når min veninde starter på efterskole
Kategori: Ensomhed, Venner
K\u00f8n: Pige
Alder: 13
Dato: 2018-03-19T11:58:56.000Z

Sp\u00f8rgsm\u00e5l:
Min eneste rigtige veninde i min klasse skal snart på efterskole, og jeg frygter at når hun rejser at jeg bliver helt alene. Hvordan kan jeg komme til at blive venner med de andre piger i min klasse?

Svar:
Det er rigtig hårdt at gå med en bange anelse om, at man bliver helt alene, når ens rigtig gode veninde smutter på efterskole. Derfor er det også virkelig godt, at du har delt dine tanker. Dem skal du nemlig ikke gå med alene.


Det her kan du selv gøre
Du spørger til, hvordan du kan komme til at blive venner med de andre piger i din klasse. I forhold til det vil jeg råde dig til at kigge på vores artikel om at lære nye mennesker at kende. Der er nogle fif til, hvad man kan prøve at gøre for at komme i kontakt med andre og stille og roligt bygge venskaber op. Og allermest handler det om at turde tage tyren ved hornene og snakke med de andre piger i din klasse. Simpelthen. Turde og blande dig og spørge ind til dem. Vise, at du er interesseret i at lære dem at kende.


Du skriver også, at du er bange for at blive helt alene. Har du set vores artikel om ensomhed? Hvis ikke, synes jeg, du skal tjekke den ud. Jeg håber selvfølgelig ikke, at du får brug for den. Men hvis du gør, så kommer vi med forslag til, hvad du kan gøre for at bryde med ensomheden.


Tal med dine forældre og veninder
Det lyder til, at det fylder en del for dig, at din veninde skal på efterskole. Og som jeg skrev i starten af mit brev, er det ikke noget, du skal gå med alene. Jeg kommer til at tænke på, om du mon har sagt noget til dine forældre om det? Eller måske nogle andre veninder? Hvis ikke, du har fortalt noget til nogen af dem, så er mit helt klare råd til dig: Gør det.


Snak med dine forældre, snak med dine veninder. Få det ud, det der fylder. Når vi deler vores tanker og problemer med andre, kan de nemlig støtte os. Vi kommer til ikke at stå alene. Og vi har nogen, vi kan gå til, når det bliver svært, der kender til den situation, vi står i. Det er altså virkelig vigtigt.


Jeg håber, at du snakker det her igennem med nogen omkring dig. Og at du kommer til at blive venner med de andre piger i din klasse.
Jeg fortalte hende, at jeg kunne lide hende. Jeg har ikke set hende siden
Kategori: Forelskelse
K\u00f8n: Pige
Alder: 14
Dato: 2018-03-26T13:05:43.000Z

Sp\u00f8rgsm\u00e5l:
Jeg er en pige på 14 år, som har det svært fortiden. Jeg er forelsket i en pige, og jeg har sagt det til hende at jeg kan li hende, men har ik set hende siden. Vi går til en fritidsinteresse sammen. Vi er ikke de bedste veninder, men vi kan godt tale sammen.
Promblemet er at jeg måske har formuleret mig forkert, tror jeg. Hendes anden veninde går også til fritidsinteressen. Hun ved ik hvorfor hun ikke kommer.
Jeg har været forelsket i hende over 4 år. Det var aftalt at vi skulle tale sammen alene. Hun var meget rystet og chokeret over at jeg sagde at jeg var forelsket i hende. Hun har heller ik svart på en besked jeg sendte at det var okay hvis vi bare skulle være venner, og det er snart 2 uger siden. Jeg er bange for om jeg har presset hende for meget. Jeg ved ikke hvad jeg skal gøre.

Svar:
Jeg kan bestemt godt forstå, at du har det svært for tiden. Det er hårdt at opleve, at hende, du er vild med, ikke svarer. Især efter at du har fortalt hende, at du godt kan lide hende.


Du er vildt modig
Jeg vil lige sige, at du virkelig modig, at du har sagt, hvad du føler for hende. Jeg kunne forestille mig, at det var et stort skridt for dig. Og det er mega sejt af dig. Det må du endelig huske på.


Du kan skrive en enkelt besked
Det har sikkert været en stor ting for hende at få at vide. Og det kan man jo godt forstå. Så hun skal nok bare have lidt tid til at sluge den. Hvis du meget gerne vil sende hende en besked, kan du måske skrive, at du er øv over, at du ikke har set hende i et stykke tid. At du gerne vil snakke det igennem med hende. Og at du håber på snart at se hende.


Men ellers kan du faktisk ikke gøre så meget mere lige nu. Det er hende, der har bolden  desværre. Det er op til hende at finde ud af, hvad hun vil gøre nu.


Snak med nogen
Jeg ved ikke, om du har fortalt det her til nogen. Men hvis du ikke har, så er mit vigtigste råd til dig: Gør det. Snak med dine forældre, søskende, venner, lærere  bare nogen. Det er vigtigt, at du ikke går med det her alene. Især ikke når du skriver, at du har det svært for tiden. De kan lytte til dig, og hvis du har brug for det, kan de sikkert også komme med idéer til, hvad du kan gøre.


Tag kontakt til Sexlinien
Har du ikke så meget lyst til at snakke med nogen, du kender? Det er helt okay. Kender du Sexlinien? Det er et sted, hvor du kan snakke med rådgivere om alt, hvad der handler om sex, kærlighed og seksualitet. Jeg tænker derfor, at det kunne være en god idé for dig at snakke eller skrive med dem. De har helt sikkert haft nogle unge, der har været i lignende situation, som du er i nu. Og de kan komme med råd til, hvad du kan gøre lige nu.


Jeg håber, du får snakket med nogen. Og at hende pigen vil svare dig igen, så I kan få talt sammen.
Jeg skal snart ud med en pige, men hun svarer mig ikke, når jeg skriver
Kategori: Dating
K\u00f8n: Dreng
Alder: 20
Dato: 2018-03-26T13:03:21.000Z

Sp\u00f8rgsm\u00e5l:
jeg er en dreng på de 20 år... og jeg skal snart ud med en pige. mit spørgsmål er så, kan piger li at man skriver meget til hende eller skal jeg lade hende svarer mig... har skrevet en del til hende men intet svar fået, det ene er, at hun kan lave noget andet... men er meget forvirrende over denne situation. skriver mange søde ord til hende. men er det for meget, siden hun ikke svare. plz hjælp mig

Svar:
Det er helt sikkert svært det der med at vide, hvor meget man skal skrive. Så jeg kan godt forstå, at du er forvirret og ikke ved, hvad der er bedst at gøre.


Det er forskelligt, hvad piger kan lide
Det er svært for mig at svare på, om piger godt kan lide, at man skriver meget. Det er nemlig meget forskelligt, hvad man synes, der er rart. Jeg kommer til at tænke på, om I før har skrevet meget sammen? Altså om det er noget nyt, at hun ikke svarer dig? Det kan måske give dig en idé om, hvad hun synes om, at du skriver meget til hende.


Lad hende svare dig
Man kan sige, at du har gjort, hvad du kunne for at få kontakt. Så bolden er ovre på hendes banehalvdel nu. Derfor vil jeg råde dig til at vente på, at hun svarer dig. Så kan hun svare dig i hendes tempo, når hun har tid og lyst. Hvis hun stadig ikke har svaret dagen før, I skal ud, kan du dog godt sende en besked. Du kan kort skrive, at du glæder dig til i morgen, hvor I skal ses. Eller noget i den stil. Også så du sikrer dig, at I begge er enige om, at I har en aftale dagen efter.


Snak med dine kammerater
Her til sidst vil jeg bare lige råde dig til at gøre en sidste ting: Snak med dine venner. Alt det her pige-dating-snak er rigtig godt at vende med sine kammerater. Måske kender nogen af dine venner hende, du skal ud med, som kan fortælle lidt. Måske har nogen af dem selv været i en lignende situation. Eller måske sidder de bare med gode råd, de kan dele ud af. Uanset hvad, er det værd at snakke med dine venner og fortælle om din situation og få deres tanker om den.


Jeg håber, at hun svarer dig, og at I får en god date. Held og lykke med det i hvert fald.
Jeg bliver hånet af de andre piger, og jeg ved ikke, hvad jeg skal gøre
Kategori: Mobning
K\u00f8n: Pige
Alder: 13
Dato: 2018-04-05T15:13:07.000Z

Sp\u00f8rgsm\u00e5l:
Hvad gør man hvis man bliver hånet af andre piger?

Svar:
Det lyder rigtig rigtig hårdt, at du bliver hånet af andre piger. Det må være rigtig ubehageligt. Derfor er det også rigtig vigtigt, at du ikke går med det alene. Og du har taget det første skridt ved at skrive herind og delt det.


Hvad kan du gøre?
Det kan være rigtig svært at vide, hvad man kan gøre, når man føler, at man bliver hængt ud. Man kan hurtig føle sig meget alene, forkert og magtesløs. Men der er nogle ting, du kan gøre. Og dem vil jeg komme ind på her i mit brev.


Sig fra og sæt grænser
Det første, du kan gøre, kan virke svært, men er nok en af de bedste ting, du kan gøre: Sig fra. Det er rigtig vigtigt, at du siger fra og siger stop. Det er ikke okay, at du føler, at du håner dig. Og det skal de have at vide. Meget gerne fra dig. Du kan få gode råd til, hvordan du kan gøre det i vores artikel om at sætte grænser.


Fortæl det til voksne omkring dig
Det andet, du kan gøre  og som jeg synes, du skal gøre -, er at fortælle det. Fortæl det til nogle voksne omkring dig.


De første, du kan fortælle det til, er dine forældre. De kan være der for dig og støtte op om dig, når det bliver rigtig svært. De kan tage fat i de voksne, hvis piger håner dig, hvis du har brug for det.


De næste, du kan fortælle det til, er de voksne på det sted, hvor pigerne håner dig. Hvis det er i skolen, så kan du snakke med din lærer. Hvis det er til en fritidsaktivitet, så kan du snakke med den, der står for den aktivitet. Når du fortæller det til en voksen, der hvor det sker, kan den voksne nemlig være opmærksom på det og skride ind, når pigerne begynder at håne dig. Og det betyder også, at du lige pludselig ikke står helt alene i det.


Husk også at du altid kan tage kontakt til Børnetelefonen og Headspace. Her sidder rådgivere klar til at lytte til dig og komme med forslag til, hvad du kan gøre i din situation. Så tøv endelig ikke med at tage fat i dem også. Og for lige at gøre det helt klart: Du kan være helt anonym, hvis du har brug for det.


Læs vores artikel om at stoppe mobning
Her til sidst vil jeg lige linke til vores artikel om, hvordan man kan stoppe mobning. Jeg ved ikke, om det er sådan, du opfatter det, de gør. Men hvis det er, kan du kigge på den. Der er nogle råd til, hvad du kan gøre for at prøve at stoppe det. Du fortjener nemlig ikke at blive hængt ud på den måde.


Jeg håber, at mit svar har givet dig nogle tanker om, hvad du kan gøre. Jeg håber, at du vil snakke med dine forældre om det. De skal nemlig vide det, så de kan hjælpe dig igennem det her.
Jeg kan godt lide ham her fyren, og jeg ikke kan glemme ham
Kategori: Forelskelse
K\u00f8n: Pige
Alder: 13
Dato: 2018-04-16T12:46:55.000Z

Sp\u00f8rgsm\u00e5l:
Jeg kan godt lide ham her drengen og har kunne i snart 3 år. I sidste sommerferie sagde jeg det til ham og spurgte om han også kunne lide mig. Problemet er bare at folk vil sige at jeg skal prøve og glemme ham, men det kan jeg ikke. Folk vil også sige jeg skal prøve at være mere sammen med ham, men jeg er flyttet skole, så den duer heller ikke. Så er der noget jeg kan gøre for at blive tættere med ham, allerhelst kærester? Det skal lige siges at jeg har ham på snap, men når jeg sender ham en snap går det flere dage før han svare også selv om han har været aktiv.

Svar:
Det kan være svært, når man godt kan lide en person. Men ikke helt ved, hvordan man får det til at fungere med den person.


Hans svar fortæller meget
Du skriver i brevet, at du spurgte ham, om han også kunne lide dig. Hvad svarede han på det? Det svar, tænker jeg nemlig, er ret sigende i forhold til, hvad han tænker, at I kunne blive i fremtiden.


Kan I ses i fritiden?
Du nævner, at du er flyttet skole, så det er lidt svært at være sammen med ham. Men jeg kommer til at tænke på, om I bor langt fra hinanden? Hvis I virkelig gerne vil ses, kan man altid ses i fritiden og lave noget sammen. Og det tænker jeg faktisk er en rigtig god idé, hvis du gerne vil blive tættere med ham.


I skal have kontakt til hinanden
For at blive tættere med en person er det vigtigt, at man har kontakt til hinanden. På den måde lærer man hinanden at kende og finder ud af, hvad man kan blive til. Og kontakten til hinanden kan ske på mange måder. Det kan fx være Snapchat, som I allerede gør. I kan skrive eller ringe sammen. Men det er også en rigtig god idé at ses en gang imellem og hænge ud sammen.


Snak med veninderne
Har du snakket med dine veninder om det her? Hvis ikke du har det, er det helt klart et råd, jeg har til dig. Den her snak om, hvad man kan gøre, når man godt kan lide en fyr, er helt oplagt at tage med veninderne. Det kan være, de har nogle kloge ting at sige. Og måske har de endda oplevet noget lignende, som de kan fortælle om?


Jeg håber, at du finder ud af at få kontakt til ham. Jeg ønsker dig i hvert fald held og lykke med det.
Jeg føler, at mit liv er ligegyldigt. Jeg er ked af det og kan ikke komme ud af det
Kategori: Svære følelser og tanker
K\u00f8n: Pige
Alder: 13
Dato: 2018-04-16T13:35:27.000Z

Sp\u00f8rgsm\u00e5l:
Jeg er en pige på 13 år og jeg føler at mit liv er ligegyldigt. Jeg forstår ikke hvorfor jeg skal leve eller hvilket gavn det giver. Jeg har prøvet at skifte skole men det har ikke hjulpet. Jeg er mere og mere ked af det og kan ikke komme ud af det. Mine forældre er fantastiske og jeg er virkelig glad for dem men min søster er hele tiden sur på mig uden grund og jeg føler at hun ville ønske jeg aldrig var blevet født.


Jeg ved ikke hvad jeg skal gøre for at blive glad igen. Alle tror jeg er glad så føler ikke jeg kan sige sandheden. For det meste når jeg bliver rigtigt ked af det føler jeg at jeg overreagerer og jeg bliver sur på mig selv. Hvordan stopper jeg det?

Svar:
Det lyder rigtig hårdt at være dig og gå rundt med de her tanker. Og det må være rigtig svært at gå rundt og ikke føle, at man kan fortælle sandheden til nogen. Derfor er det rigtig flot, at du alligevel har delt det med os. Det er nemlig første skridt på vejen til at få det bedre.


Er der mon sket noget?
Det er nogle svære tanker, du går med, synes jeg. Derfor kommer jeg til at tænke på, om du har en idé om, hvorfor du er så ked af det? Det lyder til, at det i hvert fald er noget, der har påvirket dig meget, siden du har skiftet skole.


Du skal ikke gå med det alene
Du spørger til, hvordan du stopper med at overreagere og blive sur på dig selv. Her er mit vigtigste råd til dig at snakke med nogen om det. Det er noget, du ikke skal stoppe alene. Men i stedet have hjælp og støtte til. Det er rigtig vigtigt, at du ikke holder de her tanker og følelser for dig selv. Det bliver det hele kun værre af.


Jeg kan godt forstå, at det kan være svært at sige sandheden. Især når man tænker, at alle andre tror, at man bare er glad. Men det er så vigtigt, at dem omkring os ved, hvordan vi virkelig har det. På den måde kan de hjælpe os igennem de svære tider, så vi kan komme godt ud på den anden side. Og når du skriver, at dine forældre er fantastiske, så er jeg sikker på, at de vil støtte dig rigtig meget.


Snak med dine forældre
Jeg har allerede skrevet, at du skal fortælle, hvordan du har det til nogen omkring dig. Og som det allerførste, synes jeg, at du skal snakke med dine forældre. De vil kunne hjælpe dig, snakke med dig og støtte dig igennem alt det her. Og måske kan de også hjælpe dig med forholdet til din søster? Det virker nemlig, som om det fylder ret meget for dig. Så det er da helt sikkert også noget, du skal snakke med dem om.


Tag kontakt til Børnetelefonen
Hvis det er svært lige i første omgang at tage fat i dine forældre, kan du altid tage kontakt til Børnetelefonen. Der sidder rådgivere klar til at lytte til dig og snakke med dig om din situation. De er der til at lytte og give gode råd. Så hvis du synes, at det hele bare er rigtig svært, så tag endelig fat i dem. Og så kan du altid være anonym.


Jeg håber, at du tør fortælle sandheden til dem omkring dig. På den måde kan du få den bedste hjælp, så du igen kan blive glad.
Jeg kan ikke få ham ud af hovedet, men jeg ved ikke, om jeg skal tage kontakt
Kategori: Kærlighed og sex
K\u00f8n: Pige
Alder: 20
Dato: 2018-04-23T12:54:30.000Z

Sp\u00f8rgsm\u00e5l:
Jeg skriver, fordi jeg har en tidligere flirt, hvor det ikke sluttede særligt godt. Han endte med ikke at svare ud af det blå, hvor jeg en måned senere render ind i ham, og der konfronterer jeg ham med det. Det eneste han siger er, at han godt ved det var dårlig stil, og han bare generelt er dårlig til sådanne ting, hvor han derefter spørger, hvor vi står nu. Jeg fortæller ham i min vrede, at jeg er helt færdig med ham, hvilket jeg langt fra er. Jeg er senere hen rendt ind i ham i blandt andet byen, hvor vi har snakket frem og tilbage, og kan virkelig mærke, at jeg savner ham til trods for det er godt 7 måneder siden, at vi gik hvert til sit. Når jeg stadig ikke kan få ham ud af mit hoved, bør jeg så tage kontakt til ham, selvom det ødelægger det, at vi kan snakke sammen igen? Mine veninde siger en masse forskelligt, og kan ikke rigtig finde hoved og hale i det

Svar:
Jeg kan godt forstå, at det kan være svært, når du stadig tænker på ham, men ikke ved hvad du skal gøre. Derfor er det godt, at du allerede har snakket med din veninde om det.


Skal du tage kontakt til ham?
Du spørger mig, om du bør tage kontakt til ham, når du nu ikke kan få ham ud af hovedet. Her tænker jeg, at det bedste er, hvis du selv kan svare på det spørgsmål. Hvad siger din mave, at du skal gøre? Hvad har du mest lyst til? Hvis det er svært at mærke, hvad der er det bedste for dig, så prøv at liste fordele og ulemper op. Både ved at tage fat i ham, men også at lade være. Når du har skrevet fordele og ulemper op, er det ofte nemmere at se sig ud af, hvad der er det smarteste at gøre. Vi har faktisk lavet en guide til at træffe valg, som du kan kigge i.


I samme omgang er det også ofte smart at stille dig selv spørgsmålet: Hvad er det værste, der kan ske? Måske betyder det, at I så slet ikke kan snakke sammen. Men så er det en mulighed for dig til virkelig at lægge det hele bag dig og se fremad. Måske finder du ud af, at du kun kan vinde noget ved at tage kontakt til ham. Og så er det da bare om at gøre det.


Snak med flere af dine veninder
Du skriver, at du allerede har snakket med din veninde om det. Det er rigtig godt! Det er nemlig et emne, der er perfekt at snakke med veninder om. Og endnu bedre er det, hvis du kan få råd fra forskellige veninder. Måske flere af dine veninder er enige om noget. Måske får du en masse forskelligt at vide. Og ja  det er rigtigt  det kan godt være ret forvirrende. Men så er der til gengæld også flere muligheder, man kan overveje at prøve af. Så mit råd til dig er helt klart at tage fat i flere af dine veninder og snakke med dem også.


Jeg ønsker, at du finder frem til, hvad der er bedst for dig at gøre. Held og lykke med det i hvert fald.
Jeg ved ikke, hvad jeg skal sige, og så fyrer jeg noget dumt af i stedet
Kategori: Nervøsitet, Usikkerhed
K\u00f8n: Dreng
Alder: 18
Dato: 2018-04-23T13:13:31.000Z

Sp\u00f8rgsm\u00e5l:
Måske er det bar mig måske kender i det jeg føler mig hele tiden tom for ord og at jeg ikke ved hvad jeg skal sige og så fyr man bar alt muligt dumt af fordi man ikke ved hvad man skal sige jeg ved ikke hvordan jeg bliver bedre til at snakke med mennesker så jeg hele tiden har noget og sige og ved hvad jeg skal sige fordi jeg ved bogstavelig talt ikke hvad skal sige er der nogen måde man kan blive bedre til at snakke og finde på ord der må vel være en måde =B

Svar:
Det kan være rigtig svært at gå rundt og føle, at man ikke ved, hvad man skal sige. Det kan føles rigtig ubehageligt. Derfor er det godt, at du har skrevet herind og delt dine tanker.


Du er ikke den eneste
Du starter dit brev med at spørge, om vi kender det med, at man ikke ved, hvad man skal sige. Jeg tør godt at sige, at det ikke bare er dig, der oplever det. Det er der mange af os, der oplever. Det kan især være svært, hvis der er mange mennesker. Eller hvis man ikke er så tryg ved dem, man er sammen med.


Det kan blive nemmere
Du skriver, at der må være en måde, så man kan blive bedre til at snakke. Og ja, du har ret. Det er der. Det handler om at blive bedre til at smalltalke. Så jeg synes, du skal kigge på vores artikel om at smalltalke. Hvis man bliver bedre til det, kan det gøre, at man ikke går ligeså meget i stå, når man skal snakke med andre mennesker. Måske kan vores artikel om at lære nye mennesker at kende også hjælpe dig til at finde ud af, hvad du kan sige, når det bliver svært.


Det er okay at være indadvendt
Vi mennesker er forskellige. Nogle er bare hammergode til at snakke og går aldrig i stå eller noget. Andre af os kan have lidt sværere ved at snakke med andre. Det kan være, at vi bliver mere trætte, når vi er sammen med andre. Måske har vi endda behov for lige at trække os en gang imellem. Det er helt almindeligt. Og det sidste kan være, fordi vi er indadvendte. Men det er helt cool at være indadvendt. Det betyder bare, at vi nogle gange kan gå lidt i stå og have svært ved at finde ordene.


Snak med dine forældre
Jeg kommer til at tænke på, om dine forældre mon ved, at du har det sådan her? Hvis ikke de ved det, er det meget vigtigt, at de kommer til det. Du skal ikke gå alene med at have det sådan her. Derfor er mit bedste råd til dig: Snak med dine forældre. Så kan de hjælpe dig og støtte dig. De kan snakke med dig, når det bliver svært. Eller om hvorfor du har svært ved at finde ud af, hvad du skal sige. Dine forældre er en rigtig god støtte at have ved din side.


Jeg håber, at du kan bruge mine forslag til noget. Og at du får øvet dig på at smalltalke, så det kan blive nemmere for dig at snakke med andre.